CELEX: 62012CN0027
Language: fi
Date: 2012-01-19 00:00:00
Title: Asia C-27/12: Ennakkoratkaisupyyntö, jonka Hoge Raad der Nederlanden (Alankomaat) on esittänyt 19.1.2012 — TBG Limited v. Staatssecretaris van Financiën

31.3.2012   
            
            
               FI
            
            
               Euroopan unionin virallinen lehti
            
            
               C 98/16
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 19.1.2012 — TBG Limited v. Staatssecretaris van Financiën
   (Asia C-27/12)
   2012/C 98/25
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: TBG Limited
   
      Vastapuoli: Staatssecretaris van Financiën
   
      Ennakkoratkaisukysymykset
   
   
               1)
            
            
               Voidaanko oma MMA katsoa EY 56 artiklaa (sittemmin SEUT 63 artikla) sovellettaessa kolmanneksi valtioksi, jolloin jäsenvaltion ja sen oman MMA:n välisessä pääomanliikkeissä voidaan vedota EY 56 artiklaan?
            
         
               2)
            
            
               
                           a)
                        
                        
                           Jos ensimmäiseen kysymykseen annetaan myöntävä vastaus, onko nyt käsiteltävässä asiassa, jossa Alankomaissa asuvan tytäryhtiön sen Alankomaiden Antilleilla asuvalle holdingyhtiölleen huomattavan omistusosuuden perusteella jakamista osingoista kannettavaa lähdeveroa korotettiin 1.1.2002 vuoteen 1993 verrattuna 7,5 tai 5 prosentista 8,3 prosenttiin, siihen kysymykseen annettavaa vastausta varten, onko EY 57 artiklan 1 kohtaa (sittemmin SEUT 64 artiklan 1 kohta) sovellettaessa kysymys korotuksesta, huomioon otettava yksinomaan Alankomaiden lähdeveron korotus vai onko huomioon otettava myös se, että — Alankomaiden lähdeveron korotuksen yhteydessä — Alankomaiden Antilleiden viranomaiset ovat vapauttaneet Alankomaissa asuvasta tytäryhtiöstä omistetun huomattavan omistusosuuden perusteella saadut osingot 1.1.2002 alkaen verosta, kun ne olivat aikaisemmin sisältyneet siihen verotettavaan voittoon, josta oli kannettu veroa 2,4–3 prosentin tai 5 prosentin suuruisen verokannan perusteella?
                        
                     
                           b)
                        
                        
                           Jos huomioon on otettava myös edellä toisen kysymyksen a kohdassa mainitulla huomattavan omistusosuuden verovapautuksen käyttöön ottamisella toteutettu veron alentaminen Alankomaiden Antilleilla, onko huomioon otettava lisäksi Alankomaiden Antilleilla sovellettavat hallinnolliset täytäntöönpanojärjestelyt — nyt käsiteltävässä asiassa Alankomaiden Antilleiden päätöskäytäntö —, jotka mahdollisesti olivat johtaneet siihen, että Alankomaissa asuvalta tytäryhtiöltä saaduista osingoista tosiasiallisesti maksettava vero oli ennen 1.1.2002 — ja jo myös vuonna 1993 — olennaisesti alhaisempi kuin 8,3 prosenttia?